אוניברסיטת פיטסבורג

אוניברסיטת פיטסבורג (באנגלית: University of Pittsburgh; בדרך כלל קרויה Pitt) היא אוניברסיטת מחקר עצמאית ו"ציבורית" הממוקמת בפיטסבורג, פנסילבניה, ארצות הברית. אוניברסיטת פיטסבורג הוקמה ב-1787, וידועה כמובילה בשטחים אקדמיים מגוונים כמו פילוסופיה ורפואה, כמו גם ידועה בעבודה חלוצית בפיתוחו של החיסון נגד שיתוק ילדים, אותו פיתח יונה אדוארד סאלק, בין הישגיה השונים. האוניברסיטה נוסדה בשם אקדמיית פיטסבורג ב-1787, במה שהיה אז ספר אמריקאי, אחד המוסדות הוותיקים ביותר שהוענקה להם הזכות להורות השכלה גבוהה בארצות הברית. פיטסבורג התפתחה מאוניברסיטת ווסטרן של פנסילבניה לשינוי בכתב הזכויות שלה ב-1819, והיא העתיקה את מושבה למקומה הנוכחי בשכונת אוקלנד שבפיטסבורג ב-1908, אז קיבל בית הספר את כינויו הנוכחי, אוניברסיטת פיטסבורג. במשך רוב ההיסטוריה שלה, הייתה פיטסבורג מוסד פרטי עד שהייתה לחלק מה-Commonwealth System of Higher Education (אוניברסיטאות עצמאיות שגם מקבלות מימון מן המדינה) ב-1966. עלייתה הדרמטית של אוניברסיטת פיטסבורג מהתחלתה הצנועה כמוסד של ספר למעמדה הנוכחי נזקפת באופן חלקי לזכות יכולתה לעמוד בלחצים מוקדמים שהופעלו עליה לנטוש את מחויבותה לחינוך ליברלי. במשך שנות קיומה קנתה לעצמה פיטסבורג מוניטין במנעד רחב של דיסציפלינות אקדמיות בכללן פילוסופיה, פיזיקה, אסטרונומיה, היסטוריה של המדע, כתיבה יוצרת, כימיה, מנהל עסקים, מדעי החיים, ג'אז, הנדסה, חינוך, יחסים בינלאומיים, ומגוון של מקצועות, המשתייכים למדעי הרפואה והבריאות. ב-2006 מוקמה פיטסבורג באשכול העליון של 7 אוניברסיטאות המחקר הציבוריות הטובות בארצות הברית ונמנתה בין 26 אוניברסיטאות המחקר המובילות בארצות הברית, דורגה על ידי שבועון החדשות האמריקאי U.S. News & World Report בצמרת עשרים האוניברסיטאות הציבוריות ומוכרת גם כאחת הטובות באוניברסיטאות ברחבי העולם בלימודים רב-תחומיים. אוניברסיטת פיטסבורג היא אחת מ-62 החברות של התאחדות האוניברסיטאות האמריקנית (Association of American Universities), היא אחת מהאוניברסיטאות שהוצאותיהן על מחקר הן הגבוהות ביותר ובית הספר לבריאות שלה ממוקם כאחד מעשרת מוסדות המחקר האמריקאיים, שהוצאותיו על בריאות הן הגבוהות ביותר, היא משקיעה כ-430 מיליון דולרים על ביומדיקל ומדעי הרפואה מדי שנה. אוניברסיטת פיטסבורג ובית הספר לרפואה שלה מצויים בקשר הדוק עם המרכז הרפואי של אוניברסיטת פיטסבורג, מרכז רפואי אקדמי מוביל, שבו מתבצעים רוב השתלות האיברים בארצות הברית. הדבר הביא להיותה של אוניברסיטת פיטסבורג בעלת תפקיד מוביל במחקר תאי הגזע, הגנה נגד טרור ביולוגי והנדסת רקמות. אוניברסיטת פיטסבורג ידועה בציבור בשל בניין קתדרלת הלמידה שלה (המתנשאת לגובה של 163 מטרים), בניין ההוראה הגבוה ביותר בחצי הכדור המערבי, ובנוי בסגנון נאו-גותי. היא ידועה גם בשל אגודת האתלטים המצליחה שלה הפנתרים של פיטסבורג , המתחרה בליגה הגבוהה של הקולג'ים בארצות הברית, Division I. קולג'ים ובתי ספר בית הספר לאמנויות ומדעים ע"ש דיטריך (1787) בית הספר להנדסה ע"ש סוונסון (1846) בית הספר לרוקחות (1878) בית הספר לרפואה (1883) בית הספר למשפטים ( 1895) בית הספר לרפואת שיניים (1896) הקולג' למנהל עסקים (1907) בית הספר לחינוך (1910) בית הספר לעבודה סוציאלית (1918) הקולג' ללימודים כלליים (1932) בית הספר לסיעוד (1939) בית הספר למוסמכים בבריאות הציבור (1948) בית הספר למוסמכים בעניינים ציבוריים ובין-לאומיים (1957) בית הספר למוסמכים במנהל עסקים ע"ש ג'וזף כץ (1960) בית הספר למדעי הבריאות והשיקום (1969) בית הספר למחשוב ומידענות (2017) קישורים חיצוניים אתר האינטרנט הרשמי של אוניברסיטת פיטסבורג (באנגלית) אוניברסיטת פיטסבורג, ברשת החברתית פייסבוק אוניברסיטת פיטסבורג, ברשת החברתית X (טוויטר) אוניברסיטת פיטסבורג, ברשת החברתית LinkedIn אוניברסיטת פיטסבורג, סרטונים בערוץ היוטיוב אוניברסיטת פיטסבורג, באתר אנציקלופדיה בריטניקה (באנגלית) האתר הרשמי של אחוות האתלטים הפנתרים של אוניברסיטת פיטסבורג אתר התאחדות הבוגרים של אוניברסיטת פיטסבורג הערות שוליים